CELEX: 62006TN0308
Language: el
Date: 2006-11-13 00:00:00
Title: Υπόθεση T-308/06: Προσφυγή της 13ης Νοεμβρίου 2006 — Buffalo Milke Automotive Polishing Products κατά ΓΕΕΑ — Werner & Mertz (Buffalo Milke Automotive Polishing Products)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/63
            
         Προσφυγή της 13ης Νοεμβρίου 2006 — Buffalo Milke Automotive Polishing Products κατά ΓΕΕΑ — Werner & Mertz (Buffalo Milke Automotive Polishing Products)
   (Υπόθεση T-308/06)
   (2006/C 326/135)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Buffalo Milke Automotive Polishing Products (Pleasanton, ΗΠΑ) (Εκπρόσωποι: F. de Visscher, E. Cornu και D. Moreau, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Werner & Mertz GmbH (Mainz, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς, της 8ης Σεπτεμβρίου 2006 στην υπόθεση R 1094/2005-2·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: η προσφεύγουσα
   
      Σήμα προς καταχώριση: το εικονιστικό σήμα «BUFFALO MILKE Automotive Polishing Products» για προϊόντα και υπηρεσίες των κλάσεων 3, 18 και 25 — αίτηση αριθ. 2 099 018.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Werner & Mertz GmbH
   
      Αντιταχθέν δικαίωμα επί σήματος ή σημείου: το εθνικό εικονιστικό σήμα «BÚFALO» για προϊόντα της κλάσεως 3
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών
   
      Λόγοι ακυρώσεως: Παράβαση του άρθρου 43 του κανονισμού 40/94 του Συμβουλίου και του κανόνα 22 του κανονισμού 2868/95 της Επιτροπής καθόσον το τμήμα προσφυγών δεν έπρεπε να λάβει υπόψη την απόδειξη της χρήσεως που προσκομίστηκε το πρώτον ενώπιόν του καθ' υπέρβαση της προθεσμίας που είχε τάξει το τμήμα ανακοπών.